ಕೋವಿಡ್ ಟೆಸ್ಟ್ ವೇಳೆ ಆಟಗಾರರ ಸುರಕ್ಷತೆಗೆ ಏನೆಲ್ಲಾ ಕ್ರಮ ಕೈಗೊಳ್ಳಲಾಗಿದೆ..? 13ನೇ ಆವೃತ್ತಿಯ ಐಪಿಎಲ್ ಟೂರ್ನಿಗೆ ಕ್ಷಣಗಣನೆ ಶುರುವಾಗಿದೆ. ಕೋವಿಡ್ ಆತಂಕದಿಂದಾಗಿ ಎಲ್ಲಾ ಸುರಕ್ಷತಾ ಕ್ರಮಗಳನ್ನ ತೆಗೆದುಕೊಳ್ಳಲಾಗಿದೆ. ಆಟಗಾರರ ಸುತ್ತ ಬಯೋ ಸೆಕ್ಯೂರ್ ವಾತಾವರಣ ನಿರ್ಮಿಸಲಾಗಿದೆ. ಪ್ರತ್ಯೇಕ ಕೋವಿಡ್ ನಿಯಮಗಳನ್ನ ಆಟಗಾರರಿಗೆ ವಿಧಿಸಲಾಗಿದೆ. ಪ್ರತಿ ಐದು ದಿನಕೊಮ್ಮೆ ಆಟಗಾರರಿಗೆ ಕೋವಿಡ್ ಟೆಸ್ಟ್ಗೆ ಒಳಪಡಿಸಲಾಗುತ್ತಿದೆ. ಅದರಂತೆ ಮುಂಬೈ ಇಂಡಿಯನ್ಸ್ ತಂಡದ ಆಟಗಾರರು, ಮೊನ್ನೆ ಕೋವಿಡ್ ಪರೀಕ್ಷೆಗಾಗಿ ಒಳಗಾಗಿದ್ದಾರೆ. ಕೋವಿಡ್ ಪರೀಕ್ಷೆಗೆ ಒಳಗಾಗಿರುವ ವಿಡಿಯೋವನ್ನ ಮುಂಬೈ ಇಂಡಿಯನ್ಸ್, ತನ್ನ ಟ್ವೀಟರ್ ಖಾತೆಯುಲ್ಲಿ ಹಂಚಿಕೊಂಡಿದೆ. ಟೆಸ್ಟಿಂಗ್ ವೇಳೆ ಯಾವ ರೀತಿಯ ಸುರಕ್ಷತಾ ಕ್ರಮಗಳನ್ನ ತೆಗೆದುಕೊಳ್ಳಲಾಗಿದೆ ಅನ್ನೋದನ್ನ ವೈದ್ಯ ಪಂಕಜ್ ಚಾವ್ಲಾ ವಿವರಿಸಿದ್ದಾರೆ. ಸದ್ಯ ಆಟಗಾರರು ಬಯೋ ಸೆಕ್ಸೂರ್ ವಾತಾವರಣ ನಿರ್ಮಿಸಲಾಗಿದೆ. ಅದರಂತೆ ಆಟಗಾರರಿಗೆ ಪ್ರತ್ಯೇಕ ಖುರ್ಚಿಗಳನ್ನ ಆಳವಡಿಸಲಾಗಿದೆ. ಆರೋಗ್ಯ ಸಿಬ್ಬಂದಿಗೆ ಪಿಪಿಇ ಕಿಟ್, ಗಾಳಿ ಶುದ್ಧೀಕರಣ ಫಿಲ್ಟರ್ ಧರಿಸಿರುತ್ತಾರೆ. ಪ್ರತಿ ಆಟಗಾರನ ಗಂಟಲು ದ್ರವ ಸಂಗ್ರಹಿಸುವಾಗ ಗ್ಲೌಸ್ ಬದಲಿಸಲಾಗುತ್ತೆ. ಆಟಗಾರರ ಸುರಕ್ಷತೆ ದೃಷ್ಟಿಯಿಂದ ಫ್ರಾಂಚೈಸಿಗಳು ಕಟ್ಟು ನಿಟ್ಟಿನ ಪ್ರೊಟೋಕಾಲ್ ಪಾಲಿಸುತ್ತಿವೆ. ಟೂರ್ನಿ ಮುಕ್ತಾಯವಾಗುವ ತನಕ ಪ್ರತಿಯೊಬ್ಬ ಆಟಗಾರಿಗೆ ಕನಿಷ್ಟ 21ರಿಂದ 24 ಬಾರಿ ಕೋವಿಡ್ ಟೆಸ್ಟ್ಗೆ ಒಳಪಡಿಸಲಾಗುತ್ತೆ ಎಂದು ತಿಳಿಸಿದ್ದಾರೆ.